CELEX: 32021R0253
Language: lt
Date: 2021-02-17 00:00:00
Title: Komisijos įgyvendinimo reglamentas (ES) 2021/253 2021 m. vasario 17 d. kuriuo iš dalies keičiamas Tarybos reglamentas (EB) Nr. 314/2004 dėl ribojamųjų priemonių, atsižvelgiant į padėtį Zimbabvėje

2021 2 19   
               
               
                  LT
               
               
                  Europos Sąjungos oficialusis leidinys
               
               
                  L 58/15
               
            
         KOMISIJOS ĮGYVENDINIMO REGLAMENTAS (ES) 2021/253
         2021 m. vasario 17 d.
         kuriuo iš dalies keičiamas Tarybos reglamentas (EB) Nr. 314/2004 dėl ribojamųjų priemonių, atsižvelgiant į padėtį Zimbabvėje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. vasario 19 d. Tarybos reglamentą (EB) Nr. 314/2004 dėl ribojamųjų priemonių, atsižvelgiant į padėtį Zimbabvėje (1), ypač į jo 11 straipsnio b punktą,
         kadangi:
         
                     (1)
                  
                  
                     Tarybos sprendime 2011/101/BUSP (2) nurodyti asmenys ir subjektai, kuriems taikomos ribojamosios priemonės, kaip numatyta to sprendimo 4 ir 5 straipsnyje;
                  
               
                     (2)
                  
                  
                     Reglamentu (EB) Nr. 314/2004 tas sprendimas vykdomas, jeigu būtina imtis veiksmų Sąjungos lygmeniu. Konkrečiai, Reglamento (EB) Nr. 314/2004 III priede išvardyti asmenys ir subjektai, kurių lėšos ir ekonominiai ištekliai įšaldomi pagal tą reglamentą;
                  
               
                     (3)
                  
                  
                     2021 m. vasario 18 d. Taryba priėmė Sprendimą (BUSP) 2021/258 (3), kuriuo iš dalies keičiami su dviem asmenimis susiję asmenų ir subjektų, kuriems taikomos ribojamosios priemonės, sąrašo įrašai ir vienas asmuo iš jo išbraukiamas;
                  
               
                     (4)
                  
                  
                     todėl Reglamento (EB) Nr. 314/2004 III priedas turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 314/2004 III priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Šis reglamentas pagal Sutartis privalomas visas ir tiesiogiai taikomas valstybėse narėse.
         
         
            Priimta Briuselyje 2021 m. vasario 17 d.
            
               
                  Komisijos vardu
               
               
                  Pirmininkės pavedimu
               
               
                  Generalinis direktorius
               
               
                  Finansinio stabilumo, finansinių paslaugų ir kapitalo rinkų sąjungos generalinis direktoratas
               
            
         
         
            (1)  OL L 55, 2004 2 24, p. 1.
         
            (2)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).
         
            (3)  2021 m. vasario 18 d. Tarybos sprendimas (BUSP) 2021/258, kuriuo iš dalies keičiamas Sprendimas 2011/101/BUSP dėl ribojamųjų priemonių atsižvelgiant į padėtį Zimbabvėje (žr. šio Oficialiojo leidinio p. 51).
      
      
         
            PRIEDAS
            Tarybos reglamento (EB) Nr. 314/2004 III priedo I skirsnis iš dalies keičiamas taip:
            
                        1)
                     
                     
                        Įrašai, susiję su toliau išvardytais asmenimis, pakeičiami taip:
                        
                                    
                                                „5)
                                             
                                             
                                                CHIWENGA, Constantine
                                             
                                          
                                 
                                    Pirmininko pavaduotojas
                                    Buvęs Zimbabvės gynybos pajėgų vadas, atsargos generolas, gimęs 1956 m. rugpjūčio 25 d.
                                    Paso Nr. AD000263
                                    Asmens tapatybės kortelės Nr. 63–327568M80
                                 
                                 
                                    Pirmininko pavaduotojas ir buvęs Zimbabvės gynybos pajėgų vadas. Jungtinės operacinės vadovybės narys, prisidėjęs formuojant represinę valstybės politiką arba jai vadovaujant. Naudojo armiją ūkiams užgrobti. 2008 m. rinkimų metu jis buvo vienas iš pagrindinių smurto, susijusio su papildomo prezidento rinkimų turo procesu, kurstytojų.“
                                 
                              
                                    
                                                „7)
                                             
                                             
                                                SIBANDA, Phillip Valerio (dar žinomas kaip Valentine)
                                             
                                          
                                 
                                    Zimbabvės gynybos pajėgų vadas
                                    Buvęs Zimbabvės nacionalinės armijos vadas, generolas, gimęs 1956 m. rugpjūčio 25 d. arba 1954 m. gruodžio 24 d.
                                    Asmens tapatybės kortelės Nr. 63–357671H26
                                 
                                 
                                    Zimbabvės gynybos pajėgų vadas ir buvęs Zimbabvės nacionalinės armijos vadas. Vyresnysis karininkas, palaikantis ryšius su Vyriausybe, padėjo formuoti represinę valstybės politiką arba šiai politikai vadovavo.“
                                 
                              
                  
                        2)
                     
                     
                        Išbraukiamas šis įrašas:
                        
                                    
                                                „6)
                                             
                                             
                                                Shiri, Perence (dar žinomas kaip Bigboy) Samson Chikerema
                                             
                                          
                                 
                                    Oro pajėgų maršalas (oro pajėgos).
                                    Gimęs 1955 m. lapkričio 1 d.
                                    Asmens tapatybės kortelės Nr. 29–098876M18.
                                 
                                 
                                    Vyresnysis karininkas ir Zimbabvės Afrikos nacionalinės sąjungos (Patriotinio fronto) jungtinės operacinės vadovybės narys; prisidėjo formuojant represinę valstybės politiką arba jai vadovaujant. Dalyvavo politinio smurto veiksmuose, be kita ko, per 2008 m. rinkimus, Vakarų Mašonalande (Mashonaland West) ir Chiadzvoje (Chiadzwa).“